CELEX: 62014TN0258
Language: lt
Date: 2014-04-24 00:00:00
Title: Byla T-258/14: 2014 m. balandžio 24 d. pareikštas ieškinys byloje Liuksemburgas/Komisija

14.7.2014   
            
            
               LT
            
            
               Europos Sąjungos oficialusis leidinys
            
            
               C 223/20
            
         2014 m. balandžio 24 d. pareikštas ieškinys byloje Liuksemburgas/Komisija
   
   (Byla T-258/14)
   2014/C 223/24
   Proceso kalba: prancūzų
   
      Šalys
   
   
      Ieškovė: Liuksemburgo Didžioji Hercogystė, atstovaujama L. Delvaux, padedamo P.-E. Partsch, advokatų A. Steichen, D. Waelbroeck ir solisitoriaus D. Slater
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti ieškinį priimtinu ir pagrįstu,
            
         
               —
            
            
               panaikinti 2014 m. kovo 24 d. Komisijos sprendimą, įpareigojantį Liuksemburgą pateikti informaciją apie išankstinių sprendimų mokesčių srityje praktiką,
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu ieškovė prašo panaikinti Komisijos Sprendimą C(2014) 1986 galutinis, kuriuo ji įpareigojo ieškovę pagal Reglamento Nr. 659/1999 (1) 10 straipsnio 3 dalį pateikti išsamų sąrašą išankstinių sprendimų, 2010 m., 2011 m. ir 2012 m. suteiktų Liuksemburgo įmonėms, priklausančioms tai pačiai grupei ar tai pačiai teisinei struktūrai, kuriai priklauso viena ar kelios už Liuksemburgo Didžiosios Hercogystės ribų esančios įmonės.
   Ieškiniui pagrįsti ieškovė pateikia keturis pagrindus.
   
               1.
            
            
               Pirmasis ieškinio pagrindas susijęs su Reglamento Nr. 659/1999 10 straipsnio ir teisės į gynybą pažeidimu, nes Komisija neturi reikalaujamo minimalaus informacijos kiekio, kad pagrįstų prašymus pateikti įpareigojime nurodytą informaciją, nors tyrimo įgaliojimai jai suteikti su sąlyga, jog visų pirma ji turi turėti pakankamos faktinės ir objektyvios informacijos, kuria remiantis jai kiltų pagrįstų įtarimų dėl pažeidimo egzistavimo.
            
         
               2.
            
            
               Antrasis ieškinio pagrindas susijęs su proporcingumo principo pažeidimu, nes, pirma, nėra ryšio tarp Komisijos jau turimos informacijos ir ieškovės prašomos pateikti informacijos pobūdžio bei apimties, ir, antra, įpareigojimas pateikti informaciją viršija tai, kas tinkama ir būtina Komisijos nustatytam tikslui pasiekti.
            
         
               3.
            
            
               Trečiasis ieškinio pagrindas susijęs su pareigos pakankamai motyvuoti pažeidimu, nes Komisija nenurodė priežasčių, pagrindžiančių ginčijamą sprendimą, ir aiškiai nenurodė prielaidų, kurias ketina patikrinti.
            
         
               4.
            
            
               Ketvirtasis ieškinio pagrindas susijęs su ESS 4 ir 5 straipsnių pažeidimu ir valstybių narių kompetencijos tiesioginio apmokestinimo srityje nesilaikymu.
            
         
      (1)  1999 m. kovo 22 d. Tarybos reglamentas (EB) Nr. 659/1999, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 83, p. 1; 2004 m. specialusis leidimas lietuvių k., 8 sk., 1 t., p. 339).